Nyeste Skilderie af Kiøbenhavn, 1829-02-24
Efter det derpaa fulgte allernaadigste Rescript af 7 Febr. har Hs. Majestæt Kongen med særdeles allernaadigst Velbehag og Tilfredshed erfaret, at der ved velvillige betydelige Bidrag er til det angivne veldædige Øiemed indsamlet et Capitalbeløb af 44,174 Rbd. Sølv, der vil afgive et Rentebeløb af 1,766 Rbd. Sølv, hvis Anvendelse, overeensstemmende med de Bidragendes Ønske er overladt til Hs. M. allerhøieste Bestemmelse. Efter at have (lyde Rescriptets Ord) taget under allernaadigst Overveielse dette Andragende, som fra flere Sider betragtet vækker Os behagelige Følelser, troe Vi, at det vil være bedst svarende til Subscriptionens Anledning og til de Bidragydendes velgjørende Hensigt, at den aarlige Indtægt anvendes deels som Udstyr for mindre formuende Kongelige Embedsmænds Døttre, deels som Hjelp for duelige Haandværkere ved deres Nedsættelse som Mestere, deels til at udvide Capitalbeløbet og dets veldædige Virksomhed. Thi have Vi allernaadigst besluttet, at en velgjørende Stiftelse under det af Eder allerunderdanigst foreslaaede Navn: Vilhelmine Stiftelsen, skal oprettes og med Fundation, dateret fra 1ste Novbr. 1828, af Os forsynes, hvorved skal bestemmes: 1) at det ovenanførte Beløb af 44, 174 Rbd. Sølv i Obligationer tillægges Stiftelsen som oprindelig Grundcapital. 2) at deraf det aarlige Rentebeløb skal til hvert Aars 1ste Novbr. skee veldædige Uddelinger, saaledes, at der til 1ste Novbr. indeværende Aar tildeles en Datter af en mindre formuende Kongelig Embedsmand en Udstyrsportion af 500 Rbd. Sølv ved hendes Giftermaal, og at 2de Haandværksvende, som have de i det Følgende bestemte Qvalificationer, erholde hver en Hielp af 200 Rbd. Sølv til deres Nedsættelse som Mestere, hvorimod det Overskydende af Rentebeløbet og andre tilfældige Indtægter anvendes til Indkjøb af Kongelige Aprocentige Obligationer, og at der paa samme Maade forholdes for Aaret 1830 og paafølgende Aar, indtil Stiftelsens Capital har opnaaet et Beløb af 60,000 Rbd. Sølv i Obligationer. 3) Naar Stiftelsens Capital har erholdt saadan Tilvext, at dens aarlige Indtægt udgjør 2,400 Rbd., skal fra den Tid af uddeles hvert Aars 1ste Novbr. 2 Udstyrs-Portioner hver paa 500 Rbd. Sølv, samt til 3 Haandværkeres Nedsættelse, hver 200 Rbd. Sølv, hvorimod det Overskydende oplægges paa samme Maade som foran bestemt, indtil Stiftelsens Capitalformue er 72,500 Rbd. Sølv. 4) Naar Stiftelsens Capital-Tilvext er saa stor, at den afgiver en aarlig Indtægt af 2,900 Rbd., saa uddeles derefter hvert Aars 1ste Novbr. 3 Udstyrs-Portioner, hver paa 500 Rbd. Sølv, samt til 4 Haandværkere, hver 200 Rbd.;men det Overskydende oplægges indtil Stiftelsens Capital udgjør 80,000 Rbd. 5) Efter at Stiftelsen har opnaaet en aarlig Indtægt af 3,200 Rbd. Sølv, anvendes samme til hvert Aars 1ste Novbr. at uddeele 4 Udstyrs-Portioner, hver paa 500 Rbd. Sølv, samt til 6 Haandværkere, hver 200 Rbd., hvis Stiftelsen derefter ved velgjørende Bidrag eller andet Tilfælde skulde erholde yderligere Tilvext, vil det ved kongelig allernaadigst Beslutning blive nærmere at bestemme, hvorledes den Deel af den aarlige Indtægt, som maatte overstige 3,200 Rbd., til passende velgjørende Øiemed kan anvendes. 6) De om Udstyrs-Hielp indkommende Ansøgninger blive aarligen med allerunderdanigst Forestilling at forelægge af Stiftelsens Direction i Begyndelsen af hvert Aars Octbr. Maaned. 7) J Henseende til de Haandværksvende, der kunne have Adgang til den uddelende Hjelp af 200 Rbd. for hver, til at nedsætte sig som Mester, bliver at iagttage, at de, foruden Duelighed og skikkelig Opførsel, skulle godtgjøre, forsaavidt de ere Indfødte, at de i fulde Aar have arbeidet som Svende og deraf i det mindste 3 Aar her i Landet; forsaavidt de maatte være Fremmede, at de i fulde Aar have arbeidet som Svende her i Landet, hvorhos enhver især for sig skal godtgjøre, at han, ved successive at oplægge af sin Svendefortjeneste, har i en Sparekasse indestaaende i det mindste 80 Rbd., for at kunne supplere til 280 Rbd. den Hielp, der ydes ham af Stiftelsen. Directionen for Stiftelsen har paa det nøieste at indhente de herhenhørende Oplysninger og Beviser, samt derefter til Erholdelsen af hver Hjelpeportion af 200 Rbd., som for det paagieldende Aar kan uddeles, at bringe 3 Haandværkere i allerunderdanigst Forslag, af hvilke vi allernaadigst udnævne den, Hielpen skal tilflyde. 8) Til Directeurer for Stiftelsen ville Vi allernaadigst have Eder udnævnt, og derhos have Eder allernaadigst overdraget og bemyndiget til, igjennem Vort Danske Cancellie at foranledige det videre Fornødne i Henseende til Udfærdigelsen af Stiftelsens Fundation og befalinger for Eder, at bestyre Stiftelsen som Directeurer. Endeligen overdrage Vi Eder allernaadigst at see de vedkommende Bidragydende underrettede om, hvormeget Vi paaskjønne deres retsindede Tænkemaade og den Opofrelse, hvorved de have sat Os istand tilat fundere en saadan velgjørende Stiftelse til Minde for den for Os og Vort Kongehuus saa glædelige og for Vore elskede kjære Undersaatter, saa Heldlovende Formæling; ligesom Vi herved tilkjendegive Eder Selv den Kongelige Hyldest og Naade, hvormed Vi ansee Eders virksomme Deeltagelse i dette Anliggende. Profess. Dr. Wedel-Simonsen, Ridd. af Dbr., som alt i flere Aar har samlet Bidrag til Krigens Historie imellem Danmark og Sverrig fra 1657 til 1660, eller den saa kaldte Carl Gustavs Feide paa Danmark, og som nu paa ny er bleven opfordret til at udarbeide disse Samlinger, for saavidt de Svenskes Ophold paa Fyen er vedkommende, har opfordret sine Landsmænd, især Landets Embedsmænd, til at meddele ham de Oplysninger, som enten Ministerialbøger, Dokumenter eller Folkesagn i deres Embeds eller Omgangs Kreds kunne afgive. Skriftet selv er færdigt til Pressen, og Forfatteren vil nu kun oppebie de Bidrag han udbeder sig. Hr. Major og Divisions Adjutant J. N. B. d. Abrahamson, Kommandor og Ridder af flere Ordener er bleven udnævnt til Medlem af det kongel. Svenske Krigsvidenskabers Academie i Stokholm.